di nang macapanhic ca na sa real palaciong sadya cayong dalaua', nagsama sa sariling cuarto niya. ay naisip capagdaca nang haring caniyang ama, na cayo ay ipadala sa reinong inglaterra. si dona maria naman gumaua rin nang paraan, at nang cayo', macatanan sa reinong de los cristal. niyong cayo', aabutan nang hari niyang magulang, ay caniyang hinadlangan nang matinic na cauayan. at bago nga nacaraan ang haring salermong mahal, ay tatlong leguas ang lagay niyong inyong calayuan. hinabol cayong dalaua nang anyong aabutan na, ang sabong caniyang dala sa lupa', inihulog na. tingnan mo ang carunungan niyong princesang timtiman, naguing isang cabunducan yaong sabong binitiuan. hindi nanga nacaraan ang cabayong sinasac yan, apat na leguas ang lagay niyong inyong calayuan. diyata', sa lahat baga nang hirap niyang dinala, hindi mo pa naquilala yaong si dona maria. papaluin capagcuan ang negritong calibaran, cun ano', ang nasasactan ang principeng si don juan.